भाजपा डा0 अम्बेडकर फाउण्डेशन ने दिया मदद का आश्वासन
भरथना 11 अक्टूबर- मिटाटी (साम्हों) दलित हत्याकाण्ड के पीडितों को भाजपा डा0 अम्बेडकर फाउण्डेशन 5 लाख रूपये की आर्थिक सहायता 15 दिन के अन्दर करेगा। साथ ही उक्त घटना उपरान्त प्रशासन की शिथिलता और पुलिस की लापरवाही व संदिग्धता की प्रदेश सरकार जाँच कराकर दोषियों के विरूद्ध कार्यवाही करायी जायेगी। भाजपा पूरे देश में दलित उत्पीडन आदि उनके साथ संगीन अपराध के मामलों के प्रति पूरी तरह गम्भीर है। इसके प्रति लापरवाह अधिकारियों-कर्मचारियों की शिकायत मिलने पर जांच उपरान्त कार्यवाही की जायेगी।
यह बात भाजपा अनुसूचित मोर्चा के राष्ट्रीय उपाध्यक्ष और भाजपा डा0 अम्बेडकर फाउण्डेशन के सदस्य विवेक सोनकर ने बुधवार को दिल्ली से ग्राम मिटाटी साम्हांे मृतक परिवार के घर पहुंच घटना की जानकारी व स्थलीय निरीक्षण कर मृतक परिवार को ढांढस बंधाते हुए कही। मोर्चा के राष्ट्रीय उपाध्यक्ष श्री सोनकर ने खटीक समाज को आश्वस्त करते हुए बताया कि केन्द्र व प्रदेश की भाजपा सरकारें दलित उत्पीडन और दलितों के साथ हो रही आपराधिक घटनाओं को लेकर अधिक संवेदनशील हैं। उन्होंने बताया कि भाजपा पूरे देश में उक्त मामलों में लापरवाही व शिथिलता बरतने वाले कर्मचारियों अधिकारियों की शिकायत मिलने पर जांच उपरान्त सरकार स्तर पर कार्यवाही करायेगी। राष्ट्रीय उपाध्यक्ष श्री सोनकर के साथ क्षेत्रीय विधायक सावित्री कठेरिया, पूर्व विधायक के0के0 राज, एटा के पूर्व विधायक कुबेर सिंह, बाबरपुर चैयरमैन अशोक चक कल्लू, खटीक समाज के प्रदेश मंत्री विजयेन्द्र तिमोरी, जवर सिंह शाक्य, मुकेश यादव, इरशाद अली टिंकू, रविन्द्र भदौरिया, गौरव गुर्जर, सतेन्द्र राजपूत, शेखर चैहान, नाथूराम, मनोज चक आदि ने शोक संतृप्त परिवार को ढांढस बंधाया।